Jo Black ondergaan operasie | Maroela Media
Jo Black ondergaan operasie
Die sanger Jo Black het Sondag 'n dringende nekoperasie ondergaan.
Flagship Productions, die agentskap waarby Jo betrokke is, het in 'n verklaring bevestig die operasie was suksesvol. "Jo sal oor die volgende paar weke aansterk en ons bedank almal dat hulle sy privaatheid sal respekteer."
Debbie, Jo se vrou, het vroeër almal bedank wat die gesin ondersteun. "Vandag wil ek vir elke persoon dankie sê vir elke gebed en elke boodskap, ons harte is vol! Hoe bevoorreg is ons gesin nie, dat soveel duisende mense ons ondersteun. Die liefde wat ons ervaar is oorweldigend. Woorde is eintlik te min om te beskryf wat dit vir ons beteken. Uit my hart uit dankie."
Jo Black moes alle vertonings vir die res van September kanselleer nadat dokters aangedui het die operasie moet dringend uitgevoer word. Die sanger moes 'n nekoperasie ondergaan nadat twee van sy nekwerwels gedisintegreer het. Sy stembande was egter ook in gedrang.
Spesialiste het Vrydag bevestig dat Jo dringend die operasie moet ondergaan, aangesien selfs 'n klein stampie tot permanente verlamming kon lei.
Sewe sterf tydens brand in Koster
SAUK wil TV-lisensiegeld verhoog
Ons bid vir volkome herstel vir Jo. Mag ons liewe Heer met hom wees elke tree van hierdie pad.
jb, sterkte en spoedige herstel word jou toegebid
luister na die dokters se bevele
Word gou gesond en bent die blaaskans. Groete
Sterkte Jo! Onthou, jy is Dawid.
Debbie wees verseker van vaie gebede wat vir julle opgaan en julle hierdeur sal dra. Ons dien 'n grotte en almagtige Here. Sterkte vir julle almal. Xx